Nii. Appikene, ega lähiminevikust ei meenugi eriti robinal konkreetseid filmipostitusi. Ei hakka täpsemalt kontrollima, aga täiesti võimalik, et viimased linalugude-teemalised kirjutised võisid vabalt  jääda kusagile eelmise aastase PÖFF-i kanti. Aga olgu, kuidas tahes, nüüd, kus põhimõtteliselt on märkamatult kätte jõudnud sügis ning tänaval jalutades hakkab juba silma kollane leheprügi, on lähemaks filmijutuks avanenud - võiksin öelda, et omal moel harukordne - võimalus. Iseenesest olen olnud nii mitmelgi tasandil peksuväärt laisk filmihuviline: hunnik seninägemata filme kükitab välisel kettavindil veel siiani ja mõni neist isegi rohkem kui aasta ja ehkki otseselt kino vahendusel olen proovinud ära näha  kõik, mis huvi on pakkunud, ei jõudnud ma sel suvel ühelegi filmile esimeste seas, mis senini justkui vaikimisi traditsiooniks oli kujunenud. Aga kõik, mida "suures plaanis" ära kaeda tahtsin, on praeguseks momendiks ka nähtud (ning üks sealjuures veel nägemata, mis iseenesest ilmselt lähemat nimetamist ei vaja). Ja ehkki mul polnud midagi ei BRÜNO ega HALF-BLOOD PRINCE'i vastu, poleks ma neist ilmselt midagi eriti mõistliku kribada osanud. DISTRICT 9-iga on aga hoopis vastupidi. Niiet ilma pikema  sissejuhatuseta…